
Ibtidoiy jamiyat - ibtidoiy odamlarning paydo bo' lishidan to davlat yuzaga kelguniga qadar bo ' lgan davr. 
Jamoa bo' lib mehnat qilish va jamoa bo' lib iste' mol qilish Ibtidoiy jamiyat ning o' ziga xos xususiyatidir. 
Eng oddiy mehnat qurollariga ega bo' lgan ibtidoiy odam yakka-yakka holda tabiat kuchlariga va 
hayvonlarga qarshi kurasha olmas edi. Shuning uchun ibtidoiy odamlar jamoa ravishda mehnat qilib, o' z 
mehnatlarining mahsulini teng taqsimlar edilar. Ibtidoiy jamiyat iborasi juda buyuk kash-fiyot hisoblanib, u 
birinchi navbatda eta. olim L. G. Morgan nomi bilan bog'liq. L. G. Morgan o'zining "Qadimgi jamiyat" 
(1877) asarida juda boy etn. materiallarga asoslangan holda ilmiy olamda birinchi bo' lib, kishilik tarixining 
dastlabki sinfiy jamiyatga qadar bo'lgan davrini ikki bosqichga bo'lgan: 1-bosqichni "ibtidoiy tuda", 2- 
bosqichni esa "ibtidoiy urug'chilik jamoasi" deb atadi. Ibtidoiy tuda bo-sqichi o'z mazmun va mohiyati 
bilan ilk ajdodlarimizning "hayvonot" olamidan ajralib insoniyat olamiga o' tish davri bilan harakterlanadi. 
L. G. Morgan bu bosqichni Ibtidoiy jamiyat ga kiritmagan. Aslida Ibtidoiy jamiyat urug' chilik jamoasini 
vujudga kelishi bilan boshlanadi. L. G. Morgan fikriga L. Engels va V. I. Leninpar qo' shilsada, ammo ular 
urug'chilik jamoasi davrini "ibtidoiy kommuna", "qadimgi kommunizm" iboralari bilan almashhrib katta 
nazariy xatoga yo' 1 qo' yadilar. I. V. Cmashinning "Dialektik va tarixiy materializm haqida" asari paydo 
bo'lgach, masala yanada chalkashib ketdi. U Ibtidoiy jamiyat tushunchasiga kishilik tarixini ibtidoiy tuda 
bosqichini ham qo' shib yubordi. Stalincha konsepsiya keyinchalik sobiq sovet tarixshunosligida asosiy 
yo' 1-yo' riq bo' lib qoldi. Aslida, tarixan birinchi ijtimoiy-iqtisodiy formatsiya — ibtidoiy urug' chilik 
jamoasi edi. U urug' jamoalarining paydo bulishidan to birinchi sinfiy jamiyatning shakllanishiga qadar 
bo' lgan davrni o' z ichiga oladi. Ibtidoiy tuda davrida esa ishlab chiqarish ning o' zi bo' lmagan. Bu davr 
odamzodning uzok, davom etgan tadrijiy shakllanish bo-sqichi bo'lib, u haqiqatan Ibtidoiy jamiyat ga 
o ' tish davri hisoblanadi. L. G. Morgan o ' z vaqtida Ibtidoiy jamiyat ni 2 bosqichga bo' lgan: bi-rinchisini 
"ibtidoiy urug' chilik jamoasi", ikkinchisini esa "harbiy demokratiya bosqichi" deb ataydi. 20-asr davomida 
etn. va arxeologiya sohalarida fan olamida qo' lga kiritilgan yutuqlar harbiy demokratiya davrini sinfsiz 
jamiyatdan birinchi sinfiy jamiyatga o'tish bosqichi sifatida qarashni, shuningdek, "ibtidoiy urug'chilik 
jamoasi" davrini ikki fazaga bo'lishlikni taqozo etadi. Ibtidoiy urug' jamoasining har ikkala fazasi 
davomida inson hayotida juda katta sifat o' zgarishlari yuz berdi. Bu davrda dastlabki jamoa bo' lib yashash 
kurtagi paydo bo'ldi. Bu kurtak urug' jamoasining tarkib topishiga asos solgan onalar atrofida yuz berdi. 
Shuning uchun ham urug'chilik jamoasining bu ilk fazasi — ona urug'i — matriarxat deb ataldi. 
Urug' chilikning birinchi tadrijiy rivojlanish fazasida ishlab chiqarish munosabatlari to' laligicha urug' 
manfaatiga mos tushadi, jamoada ijtimoiy ishlab chiqarish hukmron. Endi ibtidoiy urug' chilik jamoasining 
ikkinchi fazasida ishlab chiqarish munosa-batlari asta-sekin urug' manfaati do-irasidan chiqa boshlaydi. 
Bunday ijtimoiyiqtisodiy o'zgarishlar ibtidoiy jamoa xo'jaligida dehqonchilik va chorvachilikning kelib 
chiqishi rivojlanishi bilan, jamoada ortikcha mahsulotning paydo bo'lishi va bozor munosabatlarining 
tarkib topishi bilan bog' liq edi. Bu jarayonlar, albatta, ishlab chiqarish da erkaklar mehnatiga talabning or- 
tishi va urug'lararo guruxli nikohning buzilishi va urug' jamoasidan tashkarida patriarxal juft oilaning 
qaror topishi bilan bog'liq edi. Ibtidoiy urug'chilik jamoasi zamonida ro'y bergan bu o'zgarishlar 
matriarxal urug' jamoasining patriarxal urug' jamoasiga o' z o' rnini bo' shatib berishiga olib keldi. Ota 
urug' i (patriarxat) shakllandi. Jamoada erkaklar rolining kuchayishi tabiiy ravishda patriarxal juft oilani 
keltirib chiqardi. Patriarxal urug' jamoasidagi juft oila nikohi va uning tarkibida monogam nikoh hzimining 
karor topishiga olib keldi. Ilk urug' chilik jamoasi davrida odamzod birinchi bor amaliy san' atni kashf etdi, 
ya' ni san' at dasdab ayol haykallarini yasashdan, birinchi navbatda, homilador ayol tasvirini ishlashdan 
boshlandi. Bu davrning boshqa bir buyuk o' zgarishi odamzodning biologik jismoniy tuzilishida ro' y berdi, 
ya' ni yevropeoid, negroid va mongoloid irklar shakllandi va, nihoyat, eng qad. ajdodlarimiz tabiiy g' ordan 
chiqib, ma'lum mintaqalarda o'zlari uchun kulba yasash yulini kashf etdilar. Ibtidoiy ajdodlarimiz 




hayotidagi bu inqilobiy o' zgarishlar ona urug' i — matriarxatning dastlabki ming yilliklari davomida, 
ya'ni miloddan awalgi 40— 30ming yilliklarda sodir bo'ldi. Ibtidoiy tuda davrida ilk ajdodlarimiz 
o ' rtasida biologik aloqalar cheklanmagan, tartibsiz holda yuz bergan bo' lsa, ibtidoiy urug' chilik jamoasi 
tarkib topishi bilan odamlar o' rtasidagi biologik aloqalar ma' lum tartibga tushdi, ya' ni biologik aloqalar 
endi ikki urug' jamoasi a'zolari o'rtasida sodir bo'ladigan bo'ldi. Bu nikoh tartibi guruxli nikohdeb 
yuritildi. Key-inroq, ona urug' i davrining so' nggi fazasida ana shu guruxli nikoh doirasida ayollar 
farzandlarining otalaridan o' z urugi uchun ishlab berishni, o ' z urug' i yumushlariga yordam berishni talab 
kila boshlaydilar. Bu talablar, albatta, iqtisodiy muammolar bilan bog'liq bo'lib, ona urug'i jamoasi 
zaminida matriarxal juft oilani rasmiylashi-shiga olib keldi. Onalar, endi, uz farzandlariga uz otasini 
tanishtira boradi. Uzok, davom etgan bu nikohtarti-bi va axloq normalari ona urug'i doirasida erkaklar 
rolining kuchayishiga olib keldi. Iqtisodiy hayot tashvishlari endi erlar qo' lida jamlandi. Erkaklar iqtisodiy 
xujalik jilovini uz qo' llariga oladilar va ularning farzandlari oldidagi nufuzi ortib boradi. Ibtidoiy 
urug'chilik jamoasining ikkinchi fazasida urug' jamoalari xo'jaligida qo'shimcha daromad paydo 
bo' ladi, u esa, o' z navbatida, mol ayirboshlashni keltirib chikaradi. Ana shu davrdan boshlab urug' larning 
qabilalarga birlashishi boshlanadi. Qabilalararo iqtisodiy aloqalar vujudga keladi va ularning oqibat natijasi 
sifatida kishilik tarixida harbiy demokratiya davri boshlandi. Bu inqilobiy o' zgarishlar otalar urug' i 
(patriarxat) ga xos bulib, ular ibtidoiy urugchilik jamoasi zaminida dehqonchilik va chorvachilikning kashf 
etilishi bilan bog' liq edi. 

Arxeologik jihatdan ilk va urta paleolit davriga muvofiq keluvchi ibtidoiy tuda davrida yashagan 
ajdodlarimizning odamsimon maymun podalariga xos xatti-harakatlari, ularni fan olamida eng oliy tipdagi 
odamsimon maymunlardan tarqalgan, degan tasawurni keltirib chiqardi. Aslida, hech bir odamsimon 
maymunlardan (shimpanze, gibbon, orangutan, goril-lalardan) odam tarqalmagan. Odamzotning eng ilk 
ajdodlari o ' zlarining oziq tishlaridagi naqshlari va bosh miyasining maymun bosh miyasidan kattaligi bilan 
farqqiluvchi maymunsimon odam ajdodi (Goranna driopiteki) dan tarqalgan. Bu tipdagi odamzot 
ajdodlarining qoldiqlari Jan. Afri-kada zinjantrop, Indoneziyaning Yava o. da pitekantrop, Xitoyda 
sinantrop, O' zbekistonda fergantrop, Germaniyada neandertallar nomlari ostida to-pib o' rganildi. Fan 
olamining xulo-sasiga ko'ra, ular to "aqlli odam" ("homo sapiens) holatiga kelguniga qadar (miloddan 
awalgi 40—35 ming yillikka qadar) o' zining tadrijiy shakllanish taraqqiyot yo' lini bosib o' tgan. Ular eng 
oddiy tosh qurollardan va olovdan foydalanishni o' rgandilar. Madaniyatning dastlabki kurtaklari vujudga 
keldi, ma' noli nutq paydo bo' ldi. Inson asta-sekin biologik jihatdan takomillasha bordi, eng ibtidoiy 
(pitekantrop, sinantrop va neandertal va boshqalar) tipdan yuksak taraqqiy etgan va mehnat qilish 
qobiliyatiga ega bo' lgan odam darajasiga yetdi. Awalo mehnat, so' ngra so' zlash ikkita eng muhim sabab 
bo' ldiki, bu sabablar ta' siri ostida eng ilk ajdodlarimizning miyasi sekin-asta aklli odam miyasiga aylandi. 
Ilk va o' rta paleolitdan uning so' nggi bosqichiga o' tish davrida tosh qurollarni yasashda, ovchilikda ancha 
yutuqlarga erishildi. Ibtidoiy to' dadan so' nggi paleolitga o' tish davrida ijtimoiy munosabatlar va odam 
qiyofasi ancha o' zgardi va taraqqiy etdi. O' rta Osiyoda, jumladan, O' zbekistonda Ibtidoiy jamiyat ning 
har bir davriga mansub mehnat qurollari Farg' ona vodiysidagi Selungur goroda va boshqa joylarda topildi. 
Arxeolog A. P. Okladnikov tomonidan 1938— 39 yil larda tekshirilgan Teshiktosh tri yodgorliklari ham 
mazkur davrning mustye bosqichiga mansubdir. 

So' nggi paleolit davrida suyak va shoxdan yasalgan buyumlar — igna, bigiz, qarmoq, kamon o' qi, turli xil 
bezaklar va h. k. keng qo' llanilgan. Bu davrda parma ham paydo bo' ldi. Ibtidoiy tuda o' rnini ijtimoiy 
jamoaning ancha mukammallashgan shakli — ona urug' i jamoasi (matriarxat) oldi. Bir urug' ichida nikoh 
qilish man etildi, natijada ibtidoiy odamlarning jamoa bo'lib uyushishi kuchaydi. Arxeologik jihatdan 
so' nggi paleolit, mezolit va neolit davriga muvofiq ke-luvchi matriarxat davrida urug' chilik jamoasi ancha 
uyushqoq ijtimoiy-iqtisodiy kurtak bo' lib, kishilar bir-galikda mahsulot tayyorlar va iste' mol qilar edi. 
Ular ovchilik, baliqchilik bilan shug' ullanganlar, keyinchalik esa motiga bilan yer haydab, dehqonchilik 
qilib va uy hayvonlarini boqib, tirikchilik o' tkazishgan. Matriarxatning rivojlangan davrida mehnat 
taqsimoti tufayli xo' jalikda va jamiyatda ayollar muhim rol o' ynay boshladi. Ibtidoiy guruh-guruh oiladan 
alohida xo' jalikka ega bo' lmagan beqaror juftjuft oilaga utildi. Matriarxat davrida qishki turar joy, kiyim 
va bezaklar, qurolning murakkab turlari (o' q yey, yelmiltiq va boshqalar), terini qayta ishlash, mato 



to' qish, kulolchilik, tasviriy san' at va din vujudga kela boshladi. Bu davrning so' nggi bosqichida et-nik 
birlik — qabila tarkib topdi. O' rta Osiyoda shu davrga oid kup yodgorliklar topilgan (mas, Joytun mada- 
niyati, Kaltaminor madaniyati). 

Neolitning so'nggi bosqichi va jez davrining boshlarida ona urugchilik jamoasining ishlab chiqaruvchi 
kuchlari taraqqiyotida katta o' zgarishlar rui berdi. Chorvachilik, omoch bilan yer haydash, baliq tutish, 
metallni oddiy usulda qayta ishlash yuzaga keldi. Natijada ayollarning xujalik yuritishdagi roli pasayib, 
erkaklarning roli oshdi. Kishilar tabiat kuchlariga qarshi kurashish uchun turli qurollardan foydalandilar. 
Erkaklar o' zlari topgan boyliklarini umumiy jamoaga emas, o'z bolalariga berishga intildilar. Shu tariqa 
matriarxatdan patriarxat davriga o' tildi, urug' chilik oilalariga ota boshchilik qiladigan bo' ldi. Ota urug' i 
asosida katta patriarxal oilalar tashkil topdi. Patriarxal oilada urug' chilik tuzumining kurtagi saqlangan 
bo' lsada, uning yemirilayotgani sezilib turardi. Barqaror nikoh vujudga kelishi bilan ayol kishi erkak turgan 
joyga borib yashaydigan bo' ldi. Bolalar ota ismining va mulkining merosxo'ri bo'ldilar, uyda ota 
hukmronligi yuzaga keldi. Ibtidoiy jamiyat kuchlarning o' si-shi, ijtimoiy mehnat taqsimotining rivojlanishi 
xususiy xo'jalikning paydo bo'lishiga, urug'ning yemirili-shiga, o'ziga to'q yuqori tabaqaning ajralib 
chiqishiga olib keldi, bu tabaqa dastlab harbiy asirlar, so' ng qashshoqlashgan qabiladoshlarini qullarga 
aylantirdi. Qabilalararo xo' jalik va madaniy aloqalarning rivoji tufayli etnik birlikning yangi shakli — elat 
vujudga keldi. Natijada sinflar va davlatlar paydo bo'ldi. Urug'qabila boshliqlaridan davlat hokimiyati 
tashkil topa boshladi. Jez davrida O' zbekiston hududida sug' orma dehqonchilik rivojlana boshladi. Bu 
davrga oid ar-xeologik topilmalar moddiymadaniy belgilari va etn. xususiyatlariga karab ko' pgina 
arxeologik madaniyat ismlari bilan ataladi (mas, Amirobod madaniyati, Sopollitepa madaniyati, Zamonbobo 
madaniyati, Suvyorgan madaniyati, Tozabog' yop madaniyati, Chuyet madaniyati va boshqalar) O' rta 
Osiyo hududidagi jez davri yodgorliklarining juda boy majmuasi vohalarda iqtisod va madaniyat taraqqiy 
etganidan bu yerda qadim davrlar-dayoq sinfiy jamiyat tug' ila boshlaganidan dalolat beradi. 

Ushbu maqola chaladir. Siz uni boyitib, (https://uz.wikipedia.Org/w/index.php7title-lbtidoiy 
_jamiyat&action=edit) Vikipediyaga yordam berishingiz mumkin. 

